ანისა მახლუფი

ვიკისაწყობში არის გვერდი თემაზე: ანისა მახლუფი ანისა (ანისეჰ) მახლუფი (არაბ. أنيسة مخلوف; დ. 1929/1930, ლატაკია, სირია — გ. 6 თებერვალი 2016, დამასკო, სირია) — სირიის მმართველი დინასტიის ალ-ასადების ოჯახის მატრიარქი, რომელიც ქვეყანას 1971 წლიდან მართავს. 1971—2000 წლებში სირიის პრეზიდენტის ჰაფეზ ასადის მეუღლე და სირიის პირველი ქალბატონი. 2000 წლიდან სირიის პრეზიდენტის, ბაშარ ალ-ასადის დედა. ეკონომისტმა ანისა მახლუფი აღწერა, როგორც „მრისხანე ფიგურა“ ალ-ასადის ოჯახსა და სირიის რეჟიმს შორის. იყო რეჟიმის უაღრესად გავლენიანი წევრი, ასევე ის ერთ-ერთი იმ მცირერიცხოვან ადამიანთაგანი იყო, რომელთანაც ბაშარ ალ-ასადი რეგულარულად კონსულტაციებს გადიოდა სირიის სამოქალაქო ომის დროს. იგი მხარს უჭერდა მძიმე სახის სამხედრო დარბევის მოწყობას სირიელი დემონსტრანტებისა და ამბოხებულების წინააღმდეგ. მახლუფი დაიბადა 1929 ან 1930 წელს ლატაკიაში, ლატაკიის მუჰაფაზის გავლენიან ოჯახში. 1957 წელს ანისა დაქორწინდა სირიის არაბთა რესპუბლიკის საჰაერო ძალების ოფიცერზე ჰეფიზ ალ-ასადზე. მათ ხუთი შვილი ჰყავდათ: ბუშრა (დ. 1960), ბაზელ ალ-ასადი (1962-1994), ბაშარ ალ-ასადი (დ. 1965), მაჯდ ალ-ასადი (1966-2009) და მაჰერ ალ-ასადი. მისი ქორწინების შემდეგ მახლიფების ოჯახის სტატუსი და სიმდიდრე მნიშვნელოვნად გაიზარდა. ანისას ნათესავები დაჯილდოვდნენ მომგებიანი კონტრაქტებით ქვეყნის საბანკო, ნავთობისა და სატელეკომუნიკაციო სექტორში. მისი ერთ-ერთი ძმისშვილი, რამი მახლუფი, სირიაში ყველაზე მდიდარი კაცია, რომლის ქონება 2012 წლისთვის 5 მილიარდ აშშ დოლარს შეადგენდა. 1994 წელს ბაზელ ალ-ასადის გარდაცვალების შემდეგ, მახლუფმა თავისი მეუღლის შემცვლელად მაჰერ ალ-ასადს ხედავდა, რომელიც მისი უმცროსი ვაჟი და სირიის გენერალი იყო. თუმცა, ამის ნაცვლად, ლონდონიდან ბაშარ ალ-ასადი დაბრუნდა, რომელიც შეუერთდა სამხედროებს და წარმატებით შეცვალა თავისი მამა პრეზიდენტის პოსტზე. მუხლუფი მიიჩნევა, როგორც არაბული გაზაფხულისა და სირიის სამოქალაქო ომის დროს მომიტინგეებისა და ამბოხებულების მკაცრი დარბევის მომხრედ. 2012 წელს, მახლუფი და ასადის ოჯახის სხვა წევრები, ასადის რეჟიმის მიერ მომიტინგეებზე თავდასხმის გამო, ევროკავშირის სამოქალაქო სანქციების ქცეშ მოექცნენ. ევროკავშირის სანქციებში შედიოდა ევროკავშირის წევრ ქვეყნებში მგზავრობის აკრძალვა და მისი აქტივების გაყინვაც. სამგზავრო აკრძალვის დაწესებამდე, გავრცელებული ინფორმაციით, ანისა გერმანიას ხშირად სტუმრობდა სამედიცინო მკურნალობისთვის. ანისა მახლუფი გარდაიცვალა 2016 წლის 6 თებერვალს დამასკოში, უცნობი მიზეზების გამო. ↑ 1.0 1.1 One source cites 1934 as her year of birth (see p. 26), onpcsb.ro; accessed 9 July 2017. ↑ 2.0 2.1 2.2 2.3 2.4 2.5 „Syrian president's mother Anissa Assad dies aged 86“. Al Jazeera English. 6 February 2016. ციტირების თარიღი: 9 July 2017. ↑ 3.0 3.1 3.2 3.3 3.4 3.5 3.6 „The Assad family: Where are they now?“. ეკონომისტი. 21 February 2013. ციტირების თარიღი: 9 July 2017. ↑ 4.0 4.1 4.2 Ali, Nour (11 October 2011). „At home with the Assads: Syria's ruthless ruling family“. The Guardian. ციტირების თარიღი: 2 March 2016. ↑ 5.0 5.1 5.2 5.3 Dow, Nicole (18 July 2012). „Getting to know Syria's first family“. CNN. ციტირების თარიღი: 9 July 2017. ↑ Bacias, Amanda (6 February 2016). „Syrian President Bashar al-Assad's mother has died“. Reuters (Business Insider). ციტირების თარიღი: 9 July 2017. ↑ „Bashar al-Assad's mother has fled Syria, US ambassador claims“. The Daily Telegraph. 25 January 2013. ციტირების თარიღი: 2 March 2016.